
Апстракт
Иновације као детерминанта конкурентности јесу једна од основних претпоставки економског просперитета сваке земље и повећања благостања становништва. Да би креатори развојних политика формулисали ефективне политике и стратегије, потребне су адекватне информације које се односе на све виталне аспекте конкурентности, укључујући и иновације. Стога, Светски економски форум на годишњем нивоу припрема и презентира Извештај глобалне конкурентности. На основу ове информационе основе, у раду се истражују промене у нивоу конкурентности Србије (мерено Глобалним индексом конкурентности - ГИК) за период од 2009. до 2014. године, у поређењу са земљама Западног Балкана. Такође, конкурентност Србије анализира се детаљније у субиндексу “Фактори иновативности и софистицираности” с обзиром да у 2014. години овај субиндекс бележи најнижу вредност у односу на остала два субиндекса („Базични фактори“ и „Фактори ефикасности“), али и у поређењу са другим земљама Западног Балкана. Стога, неопходна су најхитнија и највећа унапређења у домену иновација како би се побољшала позиција Србије на светској листи конкурентности, али и у односу на успешније земље Западног Балкана. Циљ је да се извршеном анализом идентификује позиција Србије у односу на остале западнобалканске земље у погледу укупне конкурентности, а посебно у домену иновација и пословне софистицираности као детерминанте оствареног нивоа националне конкурентности. Методе коришћене у овом раду су: дескриптивна статистика, корелациона анализа и бенчмаркинг. Резултати истраживања показују да је Србија у назначеном периоду остварила незавидан ниво конкурентности, а посебно у области иновација. Истраживање у овом раду корисно је за креаторе и носиоце развојне политике у сврху будућег усмеравања привредног и друштвеног развоја Србије. 

Кључне речи: конкурентност, фактори конкурентности, иновације, Србија, Западни Балкан.
INNOVATIONS AS A DETERMINANT OF COMPETITIVENESS OF SERBIA: A COMPARATIVE ANALYSIS WITH THE EU AND WESTERN BALKAN COUNTRIES 
Abstract
Innovations, as a determinant of competitiveness, is one of the fundamental presuppositions for the economic prosperity of every country and the well-being of the population. The creators of the development policies need adequate information relating to all vital determinants of competitiveness, including innovations, in order to formulate effective policies and strategies. Therefore, the World Economic Forum (WEF) annually prepares and presents the Global Competitiveness Report. Thus, based on information from WEF reports, the paper explores changes in the level of competitiveness of Serbia (measured by the Global Competitiveness Index - GCI) for the period from 2009 to 2014, in comparison with the other Western Balkan countries. Also, an in-depth analysis of the competitiveness of Serbia is carried out in the subindex “Innovation and sophistication factors” as a component of the GCI, considering that in 2014 this subindex for Serbia recorded the lowest value compared with the other two subindexes within the GCI (“Basic Requirements” and “Efficiency Enhancers”), and also with other Western Balkan countries. Therefore, there is a need for urgent and significant improvements in the field of innovations as a relevant factor of the GCI in order to improve Serbia's position in the world’s rankings of competitiveness, but also Serbia's position in relation to the more successful countries in the Western Balkans. The goal of the analysis in this paper is to identify the position of Serbia in comparison with other Western Balkan countries in terms of overall competitiveness, and especially in the field of innovation and business sophistication factors as determinants of the achieved level of national competitiveness. The methods used in this research are the following: descriptive statistics, correlation analysis, and benchmarking. The research results show that Serbia has in the aforementioned period achieved an unenviable level of competitiveness.. This research can be useful for the creators of development policy for future guidance of the economic and social development of Serbia.
Keywords: competitiveness, determinants of competitiveness, innovations, Serbia, Western Balkans.

УВОД
Концепт конкурентности привлачи много пажње последњих деценија, како у академској заједници, тако и практичном круговима. Овај концепт постаје веома битан елемент економског успеха држава (Shafaeddin, Reinert, 2012, стр. 1). Суштинска питања која су у срцу концепта конкурентности односе се на боље разумевање начина на који се може побољшати економско благостање и постићи праведнија расподела богатства. У овом раду пажња се посвећује перформанси националне привреде - конкурентности и иновацијама као кључној детерминанти која утиче на ниво ове перформансе. Након сагледавања теоријског оквира концепта националне конкурентности, указано је на значај мерења конкурентности на макро нивоу. За мерење нивоа остварене националне конкурентности користи се методологија Светског економског форума (СЕФ) у којој се у оквиру 3 субиндекса, анализира укупно 12 такозваних стубова конкурентности који детерминишу вредност Глобалног индекса конкурентности (ГИК) који је измерен за сваку земљу. Србија, као земља са незавидним конкурентским положајем на светској ранг листи, анализира се у односу на земље из свог непосредног, близег окружења, дакле, у поређењу са земљама Западног Балкана (Босна и Херцеговина, Хрватска, Црна Гора, Македонија, Албанија). Такође, на крају рада дато је поређење са земљама Европске уније с обзиром да Србија тежи уласку и чланству у ЕУ. Циљ овог рада је да се анализом идентификује позиција Србије у односу на остале западнобалканске земље, са посебним освртом на иновације које захтевају најхитнија и највећа унапређења.
ТЕОРИЈСКИ ОСВРТ: КОНЦЕПТУАЛНЕ ОСНОВЕ КОНКУРЕНТНОСТИ И ДЕТЕРМИНАНТЕ НАЦИОНАЛНЕ КОНКУРЕНТНОСТИ
Енормна разлика у животном стандарду становника појединих држава постаје покретачка снага развоја модерних економија у погледу тражења узрочника тих неједнакости. Разумевање фактора који покрећу процес конкурентности развило је бројне теорије и преокупирало стваралачку знатижељу бројних академаца. Тако се још Адам Смит у трагању за њима фокусирао на анализу односа државне политике и функционисања тржишног механизма (WEF, 2011-2012, стр. 4). У његовим списима, као и савременој литератури која се бави упоређењем и анализом економских перформанси држава, значајна улога је дата међународној трговини. Наиме, сви трговински партнери могу имати бенефит уколико се државе специјализују у производњи производа за које имају апсолутну предност (Cho, 2013, стр. 3). Са друге стране, неокласичари су наглашавали значај улагања у физички капитал и инфраструктуру. У новије време се посебан значај придаје едукацији и тренинзима, технолошком прогресу, иновацијама, макроекономској стабилности, добром вођењу државе, пословној софистицираности, тржишној ефикасности итд. Сви ови фактори подједнако су важни за конкурентност и привредни развој, а уз то, они нису међусобно искључиви. Наиме, више фактора истовремено детерминише ниво конкурентности једне земље.

Креатори и носиоци економске политике сваке државе требало би да подстичу структурне реформе које ће обезбедити да се у њиховим земљама ствара просперитетно економско окружење и повећавају могућности запошљавања становника. Треба идентификовати факторе и јачати покретачку снагу која ће водити већем економском расту. Првенствено је битно стварати услове за креирање нових производа са додатом вредношћу, за стални развој напредних и ефикаснијих пословних процеса и унапређење пословних модела привредних субјеката кроз иновације. На тај начин се разлика између земаља своди на то да ли су оне богате или сиромашне иновацијама, уместо да се диференцирају као неразвијене, развијене, и земље у развоју. Стога је изузетно битно да лидери из приватног, јавног и цивилног сектора раде удруженим снагама на стварању окружења које ће подстицати развој економије знања и реализовање иновација производа и процеса.
С обзиром да је унапређење конкурентности процес у коме фирме и државе нису пасивне већ покрећу иновације и предузимају стратешке акције на побољшању своје тржишне позиције, доминантан је динамички аспект конкурентности. Динамички аспект конкурентности има импликације на схватање појма конкурентности и факторе који га одређују, како на микро, тако и на макро нивоу. Конкурентност се, стога, може анализирати на нивоу националне привреде и на нивоу предузећа (Bojnec, Ferto, 2009, стр. 418). 

На микро нивоу или нивоу фирме, конкурентност се посматра као способност предузећа да конкурише и на основу тога повећава тржишно учешће, профит и остварује раст. То је процес кретања од једног стања неравнотеже ка другом, јер конкурентност је стање “креативне деструкције” и дисконтинуитетних промена (Shafaeddin, Reinert, 2012, стр. 8). Као што је производња процес комбиновања материјала, средстава, знања са другим ресурсима, тако креативна деструкција подразумева креирање нових комбинација путем елиминисања старих. Те комбинације могу бити различите. Циљ сваког предузећа јесте да оствари комбинацију ресурса и произведе производе који испуњавају захтеве тржишта. Што је оно боље у томе, то је и профитабилније, а тиме оно може да оствари и веће тржишно учешће. Насупрот томе, неконкурентне фирме остварују погоршање својих економских перформанси и уколико менаџерским акцијама не реагују благовремено на њихов пад, повлачење са тржишта је неизоставно.

На макро или националном нивоу, конкурентност се посматра као могућност државе да повећава животни стандард становништва. Конкурентност може бити дефинисана као “сет институција, политика и фактора који детерминишу ниво продуктивности земље” (WEF, 2015). Ниво продуктивности, са друге стране, утиче на степен развијености који привреда једне земље може да достигне (Савић, Џунић, 2008, стр. 4). Продуктивност је најчешће детерминисана нивоом фактора производње којим једна земља располаже, као што су: земља, капитал, природни ресурси и рад (Alvarado Molina, Bol, 2008, стр. 375), али и ефикасношћу њихове употребе. Зато је изузетно значајна улога државе која путем мера економске политике креира амбијент и развија производне и друге ресурсе који ће бити у функцији унапређења конкурентности (Latruffe, 2010, стр. 51). Имајући у виду да национална конкурентност привреде зависи од продуктивности, као један од циљева привредног развоја сваке земље се јавља креирање амбијента и услова за брз и дугорочан раст продуктивности (Батић, 2011, стр. 129). При томе, унапређена продуктивност коју привреда једне земље може да достигне води просперитету, као и већој стопи приноса на инвестиције у факторе производње, што све заједно представља основне детерминанте развоја земље. Другим речима, што је земља конкурентнија, то ће и њен економски развој, током времена, бити бржи. 

Конкурентност једне државе је степен у коме она може, под слободним и фер тржишним условима, да производи производе и пружа услуге које задовољавају захтеве међународног тржишта, уз истовремено одржавање и/или повећање реалног прихода становништва те државе (Shafaeddin, Reinert, 2012, стр. 9). Мера успеха није платни биланс државе, или раст страних резерви, већ животни стандард становништва. Бити конкурентан као држава значи способност упослити све националне ресурсе, а у савременим условима, пре свега, људске ресурсе, на начин који доприноси расту реалног прихода кроз специјализацију и трговину на нивоу глобалне привреде (Крстић, Станојевић, 2013, стр. 209). Конкурентност националне привреде умногоме зависи од њене способности да иновира и тиме обезбеђује прогрес, јер иновације стварају и одржавају конкурентност (Цветановић, Деспотовић, Недић, 2012, стр. 91). 

Концепт конкурентности држава или концепт међународне конкурентности се користи у анализи економских перформанси националних привреда. Он упоређује државе по основним карактеристикама које одређују позицију у међународној трговини. То могу бити фактори које је тешко квантификовати, попут капацитета за технолошке иновације, степена специјализације производа, вредности услуга након продаје итд. 

Генерално, индикатори конкурентности би требало да задовоље три основна критеријума. Прво, треба покрити све секторе који су изложени конкуренцији. Друго, треба да обухвате сва тржишта која су отворена за конкуренцију. И треће, индикатори конкуренције морају обухватити податке који су упоредиви на међународном нивоу. Ипак, у пракси, готово не постоје индикатори који задовољавају сва три критеријума (Durand, Giorno, 1987, стр. 149). 

Индикатори који су коришћени у сврху мерења конкурентности земаља мењали су се током времена, као нпр. производне цене, потрошачке цене, БДП дефлатор, извозне цене, трошкови радне снаге по јединици, девизни курс и многи други. Може се рећи да они имају и своје предности и недостатке. Међутим, због великог броја компоненти које обухвата, данас је највише у употреби Глобални индекс конкурентности (ГИК), који укључује пондерисани просек одређеног броја детерминанти, које, свака за себе, одражавају неки аспект конкурентности. Те компоненте су груписане у три субиндекса (Базични фактори, Фактори ефикасности, и Фактори иновативности и софистицираности), а у оквиру њих, оне су распоређене у 12 различитих стубова. Фактори иновативности и софистицираности, као субиндекс у коме Србија остварује најнижи ГИК резултат у 2014. години, обухвата два стуба: Пословну софистицираност и Иновације. У раду ће посебна пажња бити посвећена овом субиндексу с обзиром да иновације изискују најхитније мере за унапређење у циљу унапређења укупне конкурентности Србије на светској листи, али и у односу на остале западнобалканске земље.
Различит ниво развијености националних привреда захтева другачије акције и програме за повећање њихове конкурентности. Према степену развијености, који се мери помоћу БДП-а по становнику, националне привреде се могу класификовати у три групе и то: вођена факторима (“Factor-driven”), вођена ефикасношћу (“Efficiency-driven”) и вођена иновацијама (“Innovation-driven”) (табела 1).
                                    Табела 1.  Различити нивои развоја националних привреда 

	
	Ниво 1:

Вођена факторима
	Транзиција од нивоа 1 до нивоа 2
	Ниво 2:

Вођена ефикасношћу
	Транзиција од нивоа 2 

до нивоа 3
	Ниво 3:

Вођена иновацијама

	БДП по становнику
	<2000
	2000-2999
	3000-8999
	9000-17000
	>17000

	Субиндекс „Базични фактори“
	60 %
	40-60 %
	40 %
	20-40 %
	20 %

	Субиндекс „Фактори ефикасности“
	35 %
	35-50 %
	50 %
	50 %
	50 %

	Субиндекс „Фактори иновативности и софистицираности“
	5 %
	5-10 %
	10 %
	10-30 %
	30 %


Извор: WEF – The Global Competitiveness Report 2014-2015, стр. 10

У првој фази развоја привреда је вођена факторима. Државе које су на овом нивоу развоја конкуришу ангажовањем основних фактора производње, пре свега радне снаге и природних ресурса. Предузећа базирају своју конкурентност на ниским ценама и на продаји углавном основних производа, остварујући ниску продуктивност изражену у ниским зарадама радника.

Како држава постаје конкурентнија, тако се повећавају продуктивност и зараде радника. Националне привреде се померају ка стадијуму развоја који је вођен ефикасношћу, где треба да раде на унапређењу производног процеса и квалитета производа с обзиром да зараде радника расту, а цене производа се не могу повећавати. Конкурентност се на овом нивоу базира на високом образовању, ефикасном финансијском тржишту и тржишту производа итд. 
Субиндекс Фактори иновативности и софистицираности у окриву ГИК обухвата два стуба – Пословну софистицираности и Иновације.
Фактори иновативности и софистицираности – кључни за економију вођену иновацвијама
Фактори иновативности и софистицираности представљају трећи субиндекс конкурентности који обухвата последња два стуба конкурентности, пословну софистицираност и иновације (WЕF, 2013-2014, стр. 8-9):

•
Пословна софистицираност. Софистицирана пословна пракса је више него корисна за повећање ефикасности у производњи производа и услуга. Она подразумева два елемента која су у међусобној интеракцији: квалитет укупне пословне мреже земље и квалитет стратегија и операција предузећа. Ови фактори су изузетно битни за земље на вишем нивоу развијености када су основни фактори повећања продуктивности већ исцрпљени (институције, инфраструктура, здравство, основно и средње образовањ, итд).

•
Иновације. Иновације представљају способност националне привреде да производи производе и услуге применом нових знања и вештина (Деспотовић, Цветановић, Недић,  2014, стр. 28). Оне произилазе било из нових технологија или нетехнолошког знања. Нетехнолошке иновације се односе на know-how, вештине, радне услове у организацијама. Међутим, дванаести и последњи стуб конкурентности се фокусира на технолошке иновације. У дугом року, повећање животног стандарда становништва се може остварити једино технолошким иновацијама што потврђује историја многих земаља. Иако се значајан напредак може остварити унапређењем институција, изградњом инфраструктуре, смањењем макроекономске нестабилности, или унапређењем људског капитала, сви ти фактори подлежу опадању значаја током времена и смањењу доприноса. Исто важи и за ефикасност тржишта рада, тржишта робе и финансијског тржишта. 

И док мање развијене земље и даље могу да повећавају продуктивност путем усвајања већ постојећих технологија или мањим напредовањем у одређеним областима, за оне земље које су већ достигле највишу фазу развоја, то није довољно за повећање продуктивности. Предузећа у тим земљама морају осмислити најсавременије и врхунске производе како би одржале позицију на конкурентном тржишту и компаративну предност у односу на друге компаније. 

Развој иновација подразумева окружење које је погодно и подржано од стране и приватног и јавног сектора. Неопходно је инвестирати у истраживање и развој, и то првенствено од стране приватног сектора; потребно је радити на развоју и квалитету научно-истраживачких институција које ће генерисати потребно знање у циљу развоја нових технологија; веома је битна сарадња у области истраживања и развоја између универзитета и привреде; заштита интелектуалне својине, итд. Од посебног је значаја да се приватни и јавни сектор одупру притисцима за смањење издатака за истраживање и развој, а који ће бити круцијални за одрживи развој у будућем периоду.
Информациона основа, методи истраживања и истраживачка питања
Предмет истраживања у овом раду јесте свеобухватно истраживање и анализирање конкурентности, са посебним освртом на Факторе иновативности и софистицираности као детерминанте конкурентности Србије, у поређењу са земљама Западног Балкана. С обзиром да иновације, као последњи и најнапреднији ниво конкурентности, представља критични фактор развоја и унапређења конкурентности у Србији, неопходно је помоћу креативне економске политике унапредити ову детерминанту конкурентности у наредном периоду. 

Да би се реализовао овако постављени циљ овог истраживања, у раду се полази од следећих истраживачких питања: 

а)
Да ли је Србија изашла из фазе развоја која је вођена ефикасношћу и прешла у вишу фазу развоја?

б)
Да ли постоји међузависност између ГИК и БДП-а у земљама Западног Балкана, у периоду од 2009. до 2014. године?

в)
Да ли је Србија у периоду од 2009. до 2014. године унапредила ниво иновација и пословне софистицираности мерено ГИК индексом, као и у поређењу са земљама Западног Балкана и ЕУ 27?
Методе које су примењене у истраживању су следеће: дескриптивна статистика, корелациона анализа и бенчмаркинг анализа. Дескриптивна статистика се користи у циљу израчунавања минималне, максималне, просечне вредности и стандардне девијације ГИК индекса који се односи на Факторе иновативности и софистицираности, за земље Западног Балкана. Корелациона анализа налази своју примену у утврђивању међузависности ГИК индекса за Факторе иновативности и софистицираности и БДП-а по становнику, за групу земаља Западног Балкана. Извештај глобалне конкурентности (The Global Competitiveness Report) 2009-2010, 2010-2011, 2011-2012, 2012-2013, 2013-2014, 2014-2015 представља информациону основу овог истраживања.
РЕЗУЛТАТИ ИСТРАЖИВАЊА И ДИСКУСИЈА
Компаративна анализа нивоа развоја и степена конкурентности Србије и земаља Западног Балкана у периоду од 2008. до 2014. године
а. На највишем стадијуму развоја, када је привреда вођена иновацијама, једини начин постизања конкурентности јесте потпуно нов и јединствен производ који наводи предузећа да користе иновативну и софистицирану производну технику. Основни фактори развоја и просперитета савремених привреда постају образовање, компетенције и истраживање и развој. Компетентност националних економија зависи од истраживања и иновативног система, као и довољних улагања у те секторе. Међутим, поред хуманог и других мање опипљивих форми капитала, финансијски капитал и даље остаје веома битан у овим привредама (Francis, 2014, стр. 1-2).

Бруто домаћи производ (БДП) је у последњих педесет година најчешће коришћен индикатор економског прогреса земље и благостања њеног становништва. Овај индикатор показује колико привреда добро функционише и то сажимањем у само једном броју укупне вредности економске активности државе (Манкиw, 2002, п. 53). 

БДП представља тржишну вредност свих готових производа и услуга произведених унутар једне земље у датом временском периоду (Mankiw, 2001, стр. 208). Рачуна се тако што се сумира вредност издатака личне потрошње (потрошња домаћинстава за производе и услуге), државних издатака (јавни издаци за обезбеђење добара и услуга која служе за будућност) и нето извоза (разлика у вредности између државног извоза и увоза) (Constanza, Hart, Posner, Talberth, 2009, стр. 3).

У табели 2 су дати подаци о БДП-у по становнику за 6 земаља Западног Балкана у периоду од 2008. до 2013. године. Такође, извршено је рангирање ових земаља на основу истих података. 
Табела 2.  БДП по становнику за земље Западног Балкана у периоду 2008-2013 (у УС$)
	Држава
	БДП по становнику -  2008
	Рангирање земаља Западног Балкана за 2008
	БДП по становнику -  
2009
	Рангирање земаља 

Западног Балкана за 
2009
	БДП по становнику -  2010
	Рангирање земаља 

Западног Балкана за 
2010
	БДП по становнику -  2011
	Рангирање земаља 

Западног Балкана за 
2011
	БДП по становнику -  
2012
	Рангирање земаља 

Западног Балкана за 
2012
	БДП по становнику -  
2013
	Рангирање земаља 

Западног Балкана за 
2013

	Хрватска
	15628
	1
	14243
	1
	13720
	1
	14457
	1
	12972
	1
	13562
	1

	Србија
	6782
	2
	5809
	3
	5233
	3
	6081
	3
	4943
	3
	5907
	3

	Црна Гора
	6509
	3
	7300
	2
	6589
	2
	7317
	2
	6882
	2
	7026
	2

	Македонија
	4657
	4
	4482
	4
	4431
	4
	5016
	4
	4683
	4
	4944
	4

	БиХ
	4625
	5
	4279
	5
	4319
	5
	4618
	5
	4461
	5
	/
	/

	Албанија
	4074
	6
	3825
	6
	3677
	6
	3992
	6
	3913
	6
	4610
	5

	Просечне вредности
	7045
	-
	6656
	-
	6328
	-
	6913
	-
	6309
	-
	7209
	-


Извор: WEF – The Global Competitiveness Report 2009-2010, 2010-2011, 2011-2012, 2012-2013, 2013-2014, 2014-2015
Напомена: Табела не садржи податке за БДП по становнику у 2014. години с обзиром да Извештај глобалне конкурентности за 2014-2015 не пружа те податке. Такође, за 2013. годину нису дати подаци за БиХ. 

У табели 2 се може видети да се БДП по становнику за групу западнобалканских земаља смањио у 2012. години у односу на 2008. годину за око 15%, али у 2013. години опет вратио на свој просечан ниво. Посматрано у оквиру анализиране групе земаља Западног Балкана, свих 6 земаља у посматраном периоду (2008-2013) заузимају приближно исто место на утврђеној ранг листи. Тако је Хрватска прва по висини БДП-а по становнику међу земљама Западног Балкана у анализираном периоду. Одмах затим по висини БДП-а по становнику следе Црна Гора (осим у 2008. години када је на другој позицији била Србија, а Црна Гора на трећој), Србија, Македонија, Босна и Херцеговина, док је на последњој позицији Албанија.  

Србија је једино у 2008. години била на 2. месту, да би у свим осталим годинама била на 3. позицији међу земљама Западног Балкана. БДП по становнику Србије се благо мењао у посматраном периоду. Тако је у 2013. години је забележен благи пораст БДП-а по становнику у односу на 2012. годину од око 20%. У 2013. години, Србија је у односу на Хрватску (као земљу са највећим БДП-ом по становнику у групи анализираних земаља), заостајала за укупно 7655 УС$, односно Србија је имала је 2,3 пута мањи БДП по становнику од Хрватске.

Према висини БДП-а по становнику оствареног у 2013. години (видети табелу 2), земље Западног Балкана се диференцирају у три групе, односно у три нивоа развоја. Од шест анализираних земаља Западног Балкана, према Извештају глобалне конкурентности 2014-2015, пет земаља се налази у другом стадијуму развоја – привреда вођена ефикасношћу (Албанија, БиХ, Македонија, Црна Гора и Србија). У транзицији од прве до друге фазе развоја, са БДП-ом по становнику од 9000 до 17000 УС$, налази се једино Хрватска. Међутим, ниједна од анализираних земаља се не налази на највишем нивоу развоја који подразумева привреде које су вођене иновацијама. 

У анализираном периоду од 2008. до 2013. године, све земље Западног Балкана се налазе на истом стадијуму развоја, уз мале осцилације једино у висини БДП-а по становнику. Ниједна од анализираних земаља није успела да пређе у вишу фазу развоја у посматраном периоду.

Имајући у виду тренутни ниво БДП-а по становнику Србије, који је у 2013. години износио 5907 УС$, тј. нешто изнад половине од вредности која представља доњу границу која служи за квалификовање земље да пређе у вишу фазу развоја која је вођена иновацијама, а то је 9000 УС$, констатује се да Србија још увек није изашла из фазе развоја вођене ефикасношћу.

б. У табели 3 се приказују вредност ГИК и ранг земаља Западног Балкана за период од 2009.  до 2014. године. 
Tабела 3. Ранг и вредности Глобалног индекса конкурентности за земље Западног Балкана (ЗБ) у периоду 2009-2014
	Држава
	2009
	2010
	2011
	2012
	2013
	2014

	
	Ранг (од укупно 133)
	Вредност (1-7)
	Ранг у оквиру ЗБ 
	Ранг (од укупно139)
	Вредност (1-7)
	Ранг у оквиру ЗБ
	Ранг (од укупно 142)
	Вредност (1-7)
	Ранг у оквиру ЗБ   
	Ранг (од укупно 144)
	Вредност (1-7)
	Ранг у оквиру ЗБ   
	Ранг (од укупно148)
	Вредност (1-7)
	Ранг у оквиру ЗБ  
	Ранг (од укупно143)
	Вредност (1-7)
	Ранг у оквиру ЗБ   

	Црна Гора
	62
	4.16
	1
	49
	4.36
	1
	60
	4.27
	1
	72
	4.14
	1
	67
	4.20
	1
	67
	4.23
	2

	Хрватска
	72
	4.03
	2
	77
	4.04
	2
	76
	4.08
	2
	81
	4.04
	2
	75
	4.13
	3
	77
	4.13
	3

	Македонија
	84
	3.95
	3
	79
	4.02
	3
	79
	4.05
	3
	80
	4.04
	2
	73
	4.14
	2
	63
	4.26
	1

	Србија
	93
	3.77
	4
	96
	3.84
	5
	95
	3.88
	5
	95
	3.87
	5
	101
	3.77
	6
	94
	3.90
	4

	Албанија
	96
	3.72
	5
	88
	3.94
	4
	78
	4.06
	4
	89
	3.91
	4
	95
	3.85
	5
	97
	3.84
	5

	БиХ
	109
	3.53
	6
	102
	3.70
	6
	100
	3.83
	6
	88
	3.93
	3
	87
	4.02
	4
	/
	/
	/

	Просечне вредности
	-
	3.86
	-
	-
	3.98
	-
	-
	4.02
	-
	-
	3.98
	-
	-
	4.01
	-
	-
	4.07
	-


Извор: WEF–The Global Competitiveness Report 2009-2010, 2010-2011, 2011-2012, 2012-2013, 2013-2014, 2014-2015
У 2014. години, Србија је на претпоследњем месту међу суседима са ГИК од 3.90 и на 94. месту од укупно 143 земље света (табела 3). Тиме је побољшала своју позицију с обзиром да је у 2013. години била на последњем месту међу земљама Западног Балкана, а на 101. месту на светској ранг листи и са ГИК који је био нижи (3.77). У целом анализираном периоду од 2009. до 2014. године, Србија се налази, ако не на последњем месту, онда међу последњим земљама у групи анализираних земаља Западног Балкана. Уколико се посматра просечна вредност ГИК за анализирану групу земаља Западног Балкана, постоји благ пораст од 0,21, тј. 5.4% за период од 6 година (2014. у поређењу са 2009. годином).

У табели 4 приказана је корелациона анализа између БДП-а по становнику и ГИК за групу земаља Западног Балкана у периоду од 2008. до 2013. године. 
Tабела 4. Корелациони коефицијент између ГИК и БДП по становнику за земље Западног Балкана (2008-2013)
	Корелација
	Пирсонова корелација
	Коефицијент детерминације
	Sig. (2-tailed)

	ГИК - БДП 2008
	0.805
	65%
	0.053

	ГИК - БДП 2009
	0.924
	85%
	0.008

	ГИК - БДП 2010
	0.838
	70%
	0.037

	ГИК - БДП 2011
	0.859
	74%
	0.028

	ГИК - БДП 2012
	0.621
	39%
	0.189

	ГИК - БДП 2013
	0.594
	35%
	0.406


Извор: Припремили аутори (SPSS Statistics)

На основу резултата из табеле 4 може се закључити да између БДП-а по становнику и ГИК за земље Западног Балкана у периоду од 2008. до 2013. године постоји висока позитивна линеарна корелација. Такође, уколико се узме у обзир коефицијент детерминације, може се закључити да у 2008. години између БДП-а по становнику и ГИК за земље Западног Балкана постоји 65% заједничке варијансе, али се тај проценат значајно мењао током анализираног периода (од 35% до 85%).
Tабела 5. Резултати дескриптивне статистике за земље Западног Балкана, према вредности ГИК (2009-2014)
	ГИК, по годинама
	Минимум
	Максимум
	Средња вредност
	Стандардна девијација
	Варијанса

	ГИК 2009
	3.53
	4.16
	3.86
	0.22961
	0.530

	ГИК 2010
	3.70
	4.36
	3.98
	0.2232
	0.050

	ГИК 2011
	3.83
	4.27
	4.02
	0.1574
	0.025

	ГИК 2012
	3.87
	4.14
	3.98
	0.1018
	0.010

	ГИК 2013
	3.77
	4.20
	4.01
	0.1733
	0.030

	ГИК 2014
	3.84
	4.26
	4.07
	0.1917
	0.037


Извор: Припремили аутори (SPSS Statistics)
Из табеле 5 се може видети да се минималне вредности ГИК за земље Западног Балкана крећу од 3.53 до 3.87, а максималне од 4.14 до 4.36. У односу на групу западнобалканских земаља,  ГИК Србије је у целом посматраном периоду ближи минималним вредностима.
Анализа конкурентности Србије на основу  ГИК, и у оквиру субиндекса Фактори иновативности и софистицираности за период 2009-2014. године
У посматраном периоду, ГИК Србије се уз незнатне флуктуације креће око 3.80. Такође, и место Србије на светској листи земаља према извештајима СЕФ-а се није значајније променило. Од укупно 133 земље света обухваћене Извештајем и анализом СЕФ-а, у 2009. години Србија је заузела 93. место, а у 2014. години је заузела 94. место од укупно 143 земље. 

Посматрано по три субиндекса у оквиру ГИК у периоду 2009-2014 за Србију, могу се уочити незнатне разлике (табела 6) у вредностима сваког субиндекса посебно. Најнижа вредност и најниже место на светској ранг листи земаља (анализираних у извештајима СЕФ-а) јесте у трећем субиндексу који се односи на Факторе иновативности и софистицираности. То је и разумљиво уколико се има у виду да се Србија још увек налази у другом стадијуму развоја који је вођен ефикасношћу. Такође, у овом субиндексу је Србија у 2014. години у односу на 2013. годину остварила и најнижи раст у поређењу са осталим субиндексима (само 1.33%). Са друге стране, у субиндексима Базични фактори и Фактори ефикасности, Србија је забележила раст у ГИК вредностима у 2014. години у поређењу са 2013 годином од око 3%.
Tабела 6. Вредност ГИК и субиндекси у оквиру ГИК за Србију (2009-2014)
	Држава: Србија 
	2009
	2010
	2011
	2012
	2013
	2014

	ГИК (укупан индекс)
	

	Ранг
	93
	96
	95
	95
	101
	94

	Вредност
	3.77
	3.84
	3.88
	3.87
	3.77
	3.90

	% промена вредности
	-
	1.85%
	1.04%
	-0.26%
	-2.58%
	3.44%

	Субиндекс: Базични фактори
	

	Ранг
	97
	93
	88
	95
	106
	101

	Вредност
	3.90
	4.15
	4.28
	4.15
	3.96
	4.10

	% промена вредности
	-
	6.41%
	3.13%
	-3.03%
	-4.58%
	3.54%

	Субиндекс: Фактори ефикасноти
	

	Ранг
	86
	93
	90
	88
	92
	80

	Вредност
	3.77
	3.75
	3.73
	3.83
	3.78
	3.90

	% промена вредности
	-
	-0.53%
	-0.53%
	2.68%
	-1.31%
	3.17%

	Субиндекс: Фактори иновативности и софистицираности
	

	Ранг
	94
	107
	118
	124
	125
	121

	Вредност
	3.21
	3.04
	2.99
	2.96
	3.01
	3.05

	% промена вредности
	-
	-5.29%
	-1.64%
	-1.00%
	1.69%
	1.33%


Извор: WEF – The Global Competitiveness Report 2009-2010, 2010-2011, 2011-2012, 2012-2013, 2013-2014, 2014-2015
На основу анализе у табели 6, односно вредности ГИК по стубовима конкурентности у 2014. години, може се закључити да би на врху листе приоритета носиоца економске политике у погледу неопходности унапређења био трећи субиндекс Фактори иновативности и софистицираности. Такође, вредност ГИК у трећем субиндексу је у 2014. години (3.05) нижа од вредности у 2009. години (3.21) те се стога не може рећи да је Србија унапредила своју позицију у погледу иновација и пословне софистицираности у анализираном периоду.

Трећи субиндекс, који представља највећи степен развоја и конкурентности националне привреде, обухвата два стуба: иновације и пословну софистицираност. Резултати овог субиндекса за Србију у периоду од 2009. до 2014. године, дати су у табели 7.
Tабела 7. Вредност субиндекса Фактори иновативности и софистицираности, као и индикатора у оквиру њега, за Србију (2009-2014)
	Држава: Србија
	2009
	2010
	2011
	2012
	2013
	2014

	Субиндекс: Фактори иновативности и конкурентности
	

	Ранг
	94
	107
	118
	124
	125
	121

	Вредност
	3.21
	3.04
	2.99
	2.96
	3.01
	3.05

	% промена вредности
	-
	-5.29%
	-1.64%
	-1.00%
	1.69%
	1.33%

	Стуб: Пословна софистицираност
	

	Ранг
	102
	125
	130
	132
	137
	132

	Вредност
	3.45
	3.15
	3.08
	3.11
	3.18
	3.21

	% промена вредности
	-
	-8.69%
	2.22%
	0.97%
	2.25%
	0.94%

	Стуб: Иновације
	

	Ранг
	80
	88
	97
	111
	112
	108

	Вредност
	2.98
	2.93
	2.90
	2.81
	2.85
	2.89

	% промена вредности
	-
	-1.68%
	-1.02%
	-3.10%
	1.42%
	1.40%


Извор: WEF – The Global Competitiveness Report 2009-2010, 2010-2011, 2011-2012, 2012-2013, 2013-2014, 2014-2015
С обзиром да Србија још увек није прешла на највиши ниво развоја који је вођен иновацијама, вредности ГИК за Иновације и Пословну софистицираност су ниже у односу на остале стубове конкурентности. Стога, у погледу пословне софистицираности Србија је међу последњих 10 земаља света у последње две године, а позиција на листи и вредност нису бољи ни у погледу иновација. Међутим, у оквиру субиндекса Фактори иновативности и софистицираности, иновације бележе нижу вредност у односу на пословну софистицираност и тиме представљају детерминанту конкурентности којој би требало посветити више пажње у будућности у циљу њеног унапређења, а тиме и укупне конкурентности Србије.
Бенчмаркинг анализа Србије са земљама Западног Балкана и ЕУ 27 у погледу Фактора иновативности и софистицираности 
Табела 8 приказује ГИК за Факторе иновативности и софистицираности, као и два стуба у оквиру овог субиндекса за 6 земаља Западног Балкана у периоду од 2009. до 2014. године. 

Tабела 8. ГИК за субиндекс Фактори иновативности и софистицираности, за земље Западног Балкана у периоду 2009-2014
	Земље Западног Балкана
	2009
	2010
	2011
	2012
	2013
	2014

	
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације

	Хрватска
	3.49
	3.76
	3.22
	3.32
	3.56
	3.08
	3.37
	3.66
	3.09
	3.39
	3.66
	3.12
	3.46
	3.81
	3.12
	3.47
	3.83
	3.10

	Црна Гора
	3.56
	3.82
	3.29
	3.67
	3.86
	3.48
	3.62
	3.85
	3.39
	3.57
	3.83
	3.31
	3.61
	3.79
	3.42
	3.53
	3.69
	3.37

	Македонија
	3.23
	3.56
	2.89
	3.20
	3.52
	2.88
	3.14
	3.47
	2.81
	3.13
	3.44
	2.83
	3.37
	3.65
	3.09
	3.53
	3.78
	3.28

	Србија
	3.21
	3.45
	2.98
	3.04
	3.15
	2.93
	2.99
	3.08
	2.90
	2.96
	3.11
	2.81
	3.01
	3.18
	2.85
	3.05
	3.21
	2.89

	Албанија
	2.90
	3.37
	2.43
	3.09
	3.61
	2.57
	3.18
	3.78
	2.58
	3.11
	3.59
	2.63
	3.12
	3.44
	2.80
	3.17
	3.61
	2.73

	БиХ
	2.80
	3.29
	2.32
	2.93
	3.27
	2.59
	3.13
	3.42
	2.84
	3.28
	3.48
	3.09
	3.40
	3.53
	3.28
	/
	/
	/

	Просек
	3.20
	3.54
	2.86
	3.21
	3.50
	2.92
	3.24
	3.54
	2.94
	3.24
	3.52
	2.97
	3.33
	3.57
	3.09
	3.35
	3.62
	3.07


Извор: WEF–The Global Competitiveness Report 2009-2010, 2010-2011, 2011-2012, 2012-2013, 2013-2014, 2014-2015

Из табеле 7 се може видети да у групи анализираних земаља Западног Балкана, Црна Гора има највише вредности ГИК за субиндекс Фактори иновативности и софистицираности. Са друге стране, БиХ се налази на последњем месту у групи западнобалканских земаља према вредности овог индикатора. Србија је, у целом посматраном период према вредности овог индикатора, на једној од последње три позиције, заједно са Албанијом и БиХ.

Кретање вредности ГИК који се односи на субиндекс Фактори иновативности и софистицираности за земље Западног Балкана приказано је на слици 1, у периоду од 2009. до 2014. године.

me m me mn e




Слика 1. ГИК за субиндекс Фактори иновативности и софистицираности за земље Западног Балкана у периоду 2009-2014
На основу претходних података и анализа, констатује се да Србија у периоду 2009. до 2014. године није унапредила своју конкурентску позицију у групи земаља Западног Балкана у погледу иновација и пословне софистицираности. У периоду од 2010. до 2014. године, ГИК за субиндекс Фактори иновативности и софистицираности за Србију је нижи како од осталих западнобалканских земаља, тако и њиховог просека. Највећи помак је у погледу иновација и пословне софистицираности остварила БиХ, која од 2009. до 2013. године бележи раст вредности овог индикатора (за 2014. годину нису доступни подаци за БиХ у Извештају глобалне конкурентности који објављује СЕФ).
Табела 9 приказује вредност ГИК за субиндекс Фактори иновативности и софистицираности, и два стуба у оквиру овог субиндекса за ЕУ 27, у периоду од 2009. до 2014. године.
Tабела 9. ГИК за субиндекс Фактори иновативности и софистицираности за земље EU 27 у периоду 2009-2014
	Државе ЕУ 27
	 2009
	2010
	2011
	2012
	2013
	2014

	
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације
	Фактори иновативности и софистицираности
	Пословна софистицираност
	IИновације

	Велика Британија
	4.92
	5.24
	4.60
	4.98
	5.32
	4.65
	5.17
	5.41
	4.94
	5.32
	5.48
	5.17
	5.15
	5.40
	4.90
	5.21
	5.45
	4.96

	Шведска
	5.53
	5.66
	5.39
	5.67
	5.88
	5.45
	5.79
	5.83
	5.76
	5.56
	5.56
	5.56
	5.46
	5.48
	5.43
	5.38
	5.38
	5.37

	Холандија
	5.17
	5.54
	4.79
	5.16
	5.55
	4.77
	5.30
	5.58
	5.03
	5.47
	5.63
	5.31
	5.36
	5.56
	5.16
	5.41
	5.57
	5.25

	Финска
	5.47
	5.40
	5.53
	5.43
	5.29
	5.56
	5.56
	5.40
	5.72
	5.62
	5.49
	5.75
	5.65
	5.51
	5.79
	5.57
	5.36
	5.78

	Данска
	5.28
	5.51
	5.04
	5.15
	5.41
	4.89
	5.31
	5.53
	5.10
	5.24
	5.41
	5.08
	5.14
	5.29
	4.99
	5.19
	5.33
	5.06

	Луксембург
	4.58
	4.85
	4.31
	4.76
	4.98
	4.53
	4.75
	4.98
	4.52
	4.89
	4.96
	4.82
	4.84
	4.98
	4.70
	4.93
	5.00
	4.85

	Ирска
	4.63
	4.97
	4.29
	4.55
	4.85
	4.25
	4.65
	4.93
	4.37
	4.87
	5.09
	4.66
	4.81
	5.04
	4.58
	4.85
	5.02
	4.68

	Немачка
	5.47
	5.82
	5.11
	5.51
	5.82
	5.19
	5.53
	5.66
	5.39
	5.57
	5.71
	5.42
	5.59
	5.68
	5.50
	5.56
	5.65
	5.47

	Аустрија
	5.00
	5.54
	4.46
	4.97
	5.46
	4.48
	5.12
	5.46
	4.79
	5.30
	5.52
	5.07
	5.14
	5.46
	4.82
	5.11
	5.41
	4.82

	Француска
	4.90
	5.30
	4.50
	4.83
	5.18
	4.48
	4.93
	5.14
	4.72
	4.96
	5.00
	4.91
	4.84
	5.00
	4.68
	4.86
	4.98
	4.74

	Белгија
	4.95
	5.28
	4.62
	4.91
	5.24
	4.59
	5.06
	5.30
	4.83
	5.21
	5.32
	5.09
	5.07
	5.27
	4.87
	5.11
	5.34
	4.89

	Естонија
	3.98
	4.31
	3.64
	3.90
	4.13
	3.68
	3.98
	4.16
	3.81
	4.06
	4.20
	3.93
	4.08
	4.26
	3.89
	4.14
	4.32
	3.95

	Малта
	3.83
	4.33
	3.33
	3.88
	4.34
	3.43
	3.83
	4.28
	3.38
	3.85
	4.27
	3.43
	4.03
	4.44
	3.61
	4.03
	4.45
	3.60

	Чешка
	4.40
	4.80
	4.01
	4.19
	4.47
	3.92
	4.09
	4.42
	3.77
	4.13
	4.45
	3.81
	4.07
	4.43
	3.70
	4.07
	4.46
	3.67

	Шпанија
	4.14
	4.74
	3.55
	3.96
	4.46
	3.47
	4.03
	4.51
	3.55
	4.14
	4.51
	3.77
	4.14
	4.52
	3.75
	4.06
	4.42
	3.69

	Словенија
	4.23
	4.64
	3.83
	4.08
	4.42
	3.73
	3.87
	4.19
	3.55
	4.02
	4.18
	3.85
	3.88
	4.14
	3.63
	3.88
	4.11
	3.64

	Кипар
	4.18
	4.67
	3.68
	4.07
	4.47
	3.66
	3.83
	4.19
	3.48
	3.77
	4.18
	3.36
	3.87
	4.34
	3.41
	4.06
	4.41
	3.71

	Италија
	4.15
	4.92
	3.38
	4.11
	4.81
	3.40
	4.18
	4.85
	3.51
	4.24
	4.75
	3.73
	4.22
	4.74
	3.69
	4.26
	4.79
	3.73

	Португалија
	3.98
	4.28
	3.69
	3.98
	4.19
	3.77
	3.98
	4.19
	3.77
	4.01
	4.17
	3.86
	4.06
	4.18
	3.93
	4.19
	4.29
	4.08

	Летонија
	3.36
	3.79
	2.94
	3.37
	3.73
	3.02
	3.53
	3.84
	3.21
	3.57
	3.89
	3.25
	3.61
	4.01
	3.21
	3.68
	4.09
	3.27

	Мађарска
	3.67
	3.89
	3.45
	3.71
	3.87
	3.55
	3.75
	3.88
	3.62
	3.68
	3.74
	3.61
	3.60
	3.69
	3.51
	3.62
	3.75
	3.50

	Словачка
	3.71
	4.29
	3.12
	3.79
	4.21
	3.38
	3.46
	4.00
	2.91
	3.50
	4.02
	2.98
	3.49
	3.95
	3.02
	3.59
	4.00
	3.18

	Литванија
	3.75
	4.22
	3.28
	3.79
	4.21
	3.38
	3.78
	4.13
	3.43
	3.83
	4.16
	3.51
	3.93
	4.29
	3.58
	3.97
	4.31
	3.62

	Бугарска
	3.29
	3.68
	2.90
	3.22
	3.52
	2.91
	3.24
	3.55
	2.94
	3.30
	3.62
	2.98
	3.28
	3.59
	2.97
	3.27
	3.61
	2.94

	Пољска
	3.84
	4.35
	3.33
	3.76
	4.20
	3.31
	3.64
	4.06
	3.23
	3.66
	4.06
	3.25
	3.65
	4.06
	3.24
	3.66
	4.06
	3.26

	Грчка
	3.59
	4.04
	3.14
	3.41
	3.83
	3.00
	3.39
	3.79
	2.98
	3.37
	3.74
	3.00
	3.46
	3.84
	3.08
	3.55
	3.91
	3.18

	Румунија
	3.44
	3.79
	3.10
	3.24
	3.55
	3.94
	3.20
	3.48
	2.91
	3.20
	3.47
	2.92
	3.32
	3.62
	3.01
	3.53
	3.77
	3.28

	Просек
	4.35
	4.74
	3.96
	4.31
	4.64
	4.01
	4.33
	4.62
	4.05
	4.38
	4.61
	4.15
	4.36
	4.62
	4.10
	4.40
	4.64
	4.15


Извор: WEF–The Global Competitiveness Report 2009-2010, 2010-2011, 2011-2012, 2012-2013, 2013-2014, 2014-2015

Из табеле 8 се може видети да у групи анализираних ЕУ 27 земаља, Шведска има  највише вредности ГИК за субиндекс Фактори иновативности и софистицираности, са просечним ГИК у овом индикатору од 5.56 (од укупно 7). Са друге стране, најниже вредности овог индикатора се бележе у Руминији (просечно око 3.40). 

Слике 2, 3 и 4 показују бенчмаркинг анализу Србије са земљама Западног Балкана, ЕУ 27 и Шведском као земљом ЕУ која остварује највеће вредности ГИК за субиндекс Фактори иновативности и софистицираности.
[image: image1.png]rMK2014

MMK2009

MMK2010 =

MMK2011

MMK2013

~~TUK2012

———Cpbuja
e I3ananHv bankau
= llBescKa

—EY 27





Слика 2. Бенчмаркинг анализа за субиндекс Фактори иновативности и софистицираности, за период 2009-2014 (Србија, Западни Балкан, ЕУ 27, Шведска)

	  Слика 3. Бенчмаркинг анализа за стуб Пословна софистицираност, за период 2009-2014 (Србија, Западни Балкан, ЕУ 27, Шведска)
	Слика 4. Бенчмаркинг анализа за стуб Иновације за период 2009-2014 (Србија, Западни Балкан, ЕУ 27, Шведска)


На основу Слике 2, 3 и 4 може се видети да Србија знатно заостаје за вредностима ГИК за субиндекс Фактори иновативности и софистицираности укупно, и по стубовима (Иновације и Пословна софистицираност) које остварује ЕУ 27, а нарочито Шведска као држава са највећим ГИК у окрвиру ЕУ 27. У односу на земље Западног Балкана, Србија заостаје за просеком ГИК за субиндекс Фактори иновативности и софистицираности, у целом анализираном периоду (осим у 2009. и 2010. години). Уколико посматрамо два стуба (пилара) унутар овог субиндекса, веће заостајање у односу на просечне вредности за западнобалканске земље је забележено код Пословне софистицираности. Са друге стране, код Иновација, Србија у свим анализираним годинама (2009-2014) остварује ГИК који је приближно једнак просечним вредностима ГИК за Иновације других западнобалканских земаља.
ЗАКЉУЧАК
Подстицање, одржавање и јачање раста захтева одлучне акције лидера у циљу унапређења конкурентности њихових земаља и будућих економских изгледа. Реформе и правилан сет инвестиција у циљу повећања конкурентности земље, постају круцијални за економску трансформацију која води одрживом високом расту у дужем временском периоду. Стога се као императив јавља да потреба повећања конкурентности стоји на врху агенде економских реформи земље.

Србија је земља која се не може похвалити високим нивоом конкурентности у последњим годинама. Такође, са БДП-ом по становнику који је у периоду од 2008. до 2013. године у просеку око 6000 УС$, њена привреда је вођена ефикасношћу и још увек је прилично далеко од транзиције ка привреди вођеној иновацијама.

Низак ниво БДП-а по становнику битно опредељује и укупну конкурентност српске привреде с обзиром да постоји висока позитивна корелација између БДП-а по становнику и ГИК. Ипак, последњих година анализираног периода се смањује интензитет корелације који постоји између њих.

Недовољан ниво привредног раста мерен БДП-ом по становнику, али и неки други, како економски тако и неекономски фактори, допринели су томе да привреда Србије у последњем шестогодишњем периоду (2009-2014) бележи готово непромењен ГИК за субиндекс Фактори иновативности и софистицираности. Тиме не само да се конкурентност привреде Србије није унапредила, већ је ако се узме у обзир напредовање других земаља Западног Балкана, еродирала своју конкурентску позицију међу њима.

Имајући у виду ниске вредности ГИК Србије у периоду од 2009. до 2014. године, као и лош ранг међу земљама Западног Балкана у укупном ГИК, а посебно у домену Иновација и Пословне софистицираности, креатори развојне политике би требало да се фокусирају на унапређење конкурентности ових критичних детерминанти. С обзиром да се најлошији ГИК у посматраном периоду за Србију остварује у последњем, 12. стубу конкурентности (Иновације), унапређењем ове детерминанте би се унапредила укупна конкурентност српске привреде. Тиме се иновације могу издвојити као кључна детерминанта повећања конкурентности Србије.

ИНОВАЦИЈЕ КАО ДЕТЕРМИНАНТА КОНКУРЕНТНОСТИ СРБИЈЕ: КОМПАРАТИВНА АНАЛИЗА СА ЕУ И ЗЕМЉАМА ЗАПАДНОГ БАЛКАНА
Бојан Крстић1**, Јелена Станојевић, 2, Тања Станишић3
1 Универзитет у Нишу, Економски факултет, Ниш, Србија

Резиме

Иновације као детерминанта конкурентности јесу једна од основних претпоставки економског просперитета сваке земље и повећања благостања становништва. Да би креатори развојних политика формулисали ефективне политике и стратегије, потребне су адекватне информације које се односе на све виталне аспекте конкурентности, укључујући и иновације. 
Циљ аутора овог рада је био да свеобухватно истраже и анализирају конкурентност, са посебним освртом на Факторе иновативности и софистицираности као детерминанте конкурентности Србије, у поређењу са земљама Западног Балкана и земљама ЕУ. Коришћена методологија подразумева анализу Извештаја глобалне конкурентности (The Global Competitiveness Report) 2009-2010, 2010-2011, 2011-2012, 2012-2013, 2013-2014, 2014-2015 који представља информациону основу овог истраживања.

Резултати истраживања указују да је Србија земља која се не може похвалити високим нивоом конкурентности у последњим годинама. Такође, са БДП-ом по становнику који је у периоду од 2008. до 2013. године у просеку око 6000 УС$, њена привреда је вођена ефикасношћу и још увек је прилично далеко од транзиције ка привреди вођеној иновацијама. Низак ниво БДП-а по становнику битно опредељује и укупну конкурентност српске привреде с обзиром да постоји висока позитивна корелација између БДП-а по становнику и Глобалног индекса конкурентности (ГИК). Ипак, последњих година анализираног периода се смањује интензитет корелације који постоји између њих.

Недовољан ниво привредног раста мерен БДП-ом по становнику, али и неки други, како економски тако и неекономски фактори, допринели су томе да привреда Србије у последњем шестогодишњем периоду (2009-2014) бележи готово непромењен ГИК за субиндекс Фактори иновативности и софистицираности. Тиме не само да се конкурентност привреде Србије није унапредила, већ је ако се узме у обзир напредовање других земаља Западног Балкана и ЕУ, еродирала своју конкурентску позицију међу њима. Имајући у виду ниске вредности ГИК Србије у периоду од 2009. до 2014. године, као и лош ранг међу земљама ЕУ и Западног Балкана у укупном ГИК, а посебно у домену Иновација и Пословне софистицираности, креатори развојне политике би требало да се фокусирају на унапређење конкурентности ових критичних детерминанти. С обзиром да се најлошији ГИК у посматраном периоду за Србију остварује у последњем, 12. стубу конкурентности (Иновације), унапређењем ове детерминанте путем креативне економске политике, унапредила би се укупна конкурентност српске привреде. Тиме се иновације могу издвојити као кључна детерминанта повећања конкурентности Србије.

